Golf van Lion - Wikipedia
Satellietbeeld van die Golf van Lion
Kaart van die Golf van Lion
42°59′47″N 4°0′1″O﻿ / ﻿42.99639°N 4.00028°O﻿ / 42.99639; 4.00028Koördinate: 42°59′47″N 4°0′1″O﻿ / ﻿42.99639°N 4.00028°O﻿ / 42.99639; 4.00028
Golf van die Middellandse See
Rhône, Tech, Têt, Aude, Orb, Hérault en Vidourle
'n Strandmeer langs die Golf van Lion
Die Golf van Lion (Frans: golfe du Lion, Spaans: golfo de León, Italiaans: Golfo del Leone, Oksitaans: golf del/dau Leon, Katalaans: golf del Lleó, Middeleeuse Latyns: sinus Leonis, mare Leonis, Klassiese Latyns: sinus Gallicus) is 'n baai langs die Mediterreense kuslyn van Suid-Frankryk. Die golf strek oor die kuslyne van die geweste Languedoc-Roussillon en Provence, van die Frans-Spaanse grensgebied in Katalonië in die weste tot by die hawestad Toulon in die ooste. 'n Groot deel van die kusgebiede word deur strandmere en soutvleie oorheers. Naas die Rhône mond ook 'n aantal kleiner riviere soos die Tech, Têt, Aude, Orb, Hérault en Vidourle in die Golf van Lion uit.
Die gebied van die golf staan bekend vir sy koue Mistralwind.
Die kontinentale plaat van Europa word hier as 'n uitgestrekte kusvlakte sigbaar, wat hier digby die kuslyn met 'n skerp afwaartse helling teen die vlaktes van die Mediterreense bekken begin daal.
Marseille en Toulon is die belangrikste hawens langs die Golf van Lion. Die visvangs langs die kus steun veral op die stokvis (Merluccius merluccius), tog het die visbronne intussen uitgeput geraak.
Wikimedia Commons het meer media in die kategorie Golf van Lion.
(fr) Die topografie van die Golf van Lion
Ontsluit van "https://af.wikipedia.org/w/index.php?title=Golf_van_Lion&oldid=1402518"	Kategorieë: BaaieGeografie van FrankrykGeografie van SpanjeMiddellandse SeeVersteekte kategorie: Koördinate op Wikidata	Navigasie-keuseskerm
العربيةБеларускаяБеларуская (тарашкевіца)‎বাংলাCatalàČeštinaDeutschΕλληνικάEnglishEspañolEestiEuskaraفارسیFrançaisGalegoՀայերենÍslenskaItaliano日本語ქართული한국어LietuviųNederlandsNorsk nynorskNorsk bokmålOccitanਪੰਜਾਬੀPolskiپنجابیPortuguêsRomânăРусскийScotsСрпски / srpskiSvenska中文Bân-lâm-gú	Wysig skakels	Die bladsy is laas op 2 Desember 2015 om 20:30 bygewerk.